เงินบาทเปิดตลาด30.77/79บาท/ดอลลาร์
เงินบาทเปิดตลาดเช้านี้อยู่ที่ระดับ 30.77/79 ทรงตัวระดับเดียวกับเย็นวาน
21 มี.ค. 2555

เงินบาทเปิดตลาดเช้านี้อยู่ที่ระดับ 30.77/79 ทรงตัวระดับเดียวกับเย็นวาน
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.77/79 บาท/ดอลลาร์ ทรงตัวในระดับเดียวกันกับช่วงเย็นวานนี้ เคลื่อนไหวในทิศทางเดียวกันกับภูมิภาค           "(เงินบาท)เปิดตลาดมาทรงตัว คาดวันนี้เคลื่อนไหวในกรอบแคบๆ" นักบริหารเงิน กล่าว          ปัจจัยที่มีผลต่อค่าเงินมาจากความกังวลของนักลงทุนที่มีต่อปัญหาภาวะเศรษฐกิจของจีนซึ่งมีแนวโน้มการขยายตัวลดลงจากปีที่ผ่านมา และอาจส่งผลให้ภาวะเศรษฐกิจโลกชะลอตัวตามไปด้วย เนื่องจากจีนเป็นตลาดส่งออกที่มีขนาดใหญ่แห่งหนึ่งของโลก นอกจากนี้ยังมีการประชุมคณะกรรมการนโยบายการเงิน(กนง.)          สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 83.59/67 เยน/ดอลลาร์ ปรับตัวแข็งค่าจากระดับ 83.75/78 เยน/ดอลลาร์ ส่วนเงินยูโรอยู่ที่ระดับ 1.3260/3264 ดอลลาร์/ยูโร ปรับตัวแข็งค่าจากระดับ 1.3200/3202 ดอลลาร์/ยูโร
นักบริหารเงิน ประเมินการเคลื่อนไหวของเงินบาทวันนี้จะอยู่ในกรอบระหว่าง 30.75-30.85 บาท/ดอลลาร์